als_Latn dik_Latn sag_Latn
Ratifikimi i nga Senati Amerikan, pak ditë më parë i protokollit të Anëtarësimit ët Shqipërisë në NATO, përveçse një miratimi si proces, bashkë me diskutimin dhe votimin në një kohë rekord, merr një rëndësi edhe më të madhe, i parë në kontekstin kur u zyrtarizua ky qëndrim i SHBA-ve. Të paktën që prej fundit të muajit korrik dhe fillimit të muajit gusht, zëra anonimë, kanë tentuar të imponojnë nëpërmjet mediave, fillimisht të shkruara, të nesërmen elektronike dhe të pasnesërmen sërish të shkruara, një qëndrim të pretenduara sipas tyre, se ishte një edhe i Washingtonit.
Shqipëria rrezikon anëtarësimin me të drejta të plota në NATO, për shkak të shqetësimeve të disa kancelarive perëndimore dhe veçanërisht të SHBA-së Në Washington po rritet shqetësimi për hapa prapa në politikat qeveritare të ndjeshme këto që nga pranvera e këtij vit çka mund të rrezikojë mosratifikimin e anëtarësimit të Shqipërisë në NATO , etj., etj., ishin frazat më bajate që zërat anonimë, duke pretenduar se ju referoheshin diplomatëve anonimë, të themi amerikanë, çfarë nuk bënë ti amplifikonin deri në kufijtë, pse jo, të një dhune mediatike, si zëra (lexo shqetësime) amerikane.
Anekdotat që dolën pas këtyre amplifikimeve, për takime e biseda informale, asnjëherë nuk bindën askënd për vërtetësinë e shqetësimeve anonime amerikane.
Në qoftë se çdokush do ta vinte veten në pozitat e një inferiori, që i merr si të mirëqena opinionet dhe deklarimet e çdo të huaji joshqiptar, sinqerisht, sikur këto shqetësime amerikane ti bënte publike në mediat e shkruara dhe elektronike, bie fjala, qytetari amerikan Chris Brent *, ndoshta, sërish çdokush, do të gjente arsye që vërtetë në respekt të një mendimi të mundshëm të një huaji, këtë herë joanonim, të ndjehej paksa keq dhe mosbesues ndaj reformave të qeverisë.
Por për sa kohë këto shqetësime anonime amerikane mbeten vërtetë anonime, nuk ia vlen të shqetësohesh.
Përpos këtij përfundimi, zhvillimet dhe për më tepër reagimet e mëpastajme të zyrtarëve amerikanë, zhvlerësuan propagandën e zërave anonimë, që kishin si qëllim të njollosnin, jo vetëm, aspiratën e Shqipërisë në NATO, duke pleksur bashkë, në mënyrën më të çrregullt të mundshme, Gërdecin me misrin pa kokrra, apo vdekjen aksidentale të Kosta Trebickës me qëndrimin e Washingtonit. Pikërisht, jo më larg se 10 ditë pas vellos së mashtrimit të zërave anonimë, vetë ambasadori amerikan në Tiranë, John Withers, nga pozitat e një përfaqësuesi vërtetë zyrtar të Washingtonit, fashiti zhurmën denigruese për shqetësimin anonim amerikan. Në një intervistë për një gazetë të përditshme shqiptare, ditën që Senati zhvilloi një seancë dëgjimore, ambasadori Withers, paralajmëronte ratifikimin e shpejtë nga Senati i SHBA-ve, të Anëtarësimit të Shqipërisë në NATO.
Shtëpia e Bardhë dhe Presidenti Bush kohët e fundit bënë deklarata shumë të forta mbi këtë; Departamenti i Shtetit, si dhe kjo Ambasadë, kanë qenë mbështetëse shumë të forta dhe të zëshme që ratifikimi të ndodhë sa më parë që të jetë e mundur, ishin frazat dhe qëndrimi zyrtar e dashamirës i Uashingtonit, i artikuluar nga Ambasadori i SHBA-ve në Tiranë, që bëri që zërat anonimë , të heshtnin për budallallëqet që edhe vetë (nuk) i besonin…
Gjërat të cilat rrodhën ndryshe, dëshirave të zërave anonimë.
Raporti i Bankës Botërore, Raporti i Transprency Interantional, ishin jo aq goditje për këta zëra anonimë, se sa vlerësim për të kundërtën, pikërisht për reformat e qeverisë, si tregues që Shqipëria po ecën në rrugë të mbarë.
Padyshim, votimi i pak ditëve më parë i Senatit amerikan nuk është asgjë më shumë se vlerësimi dhe inkurajimi pozitiv i radhës, që monitoruesit ndërkombëtarë, evropianë apo edhe ata përtej Atlantikut, i bëjnë aspiratës së Shqipërisë për Anëtarësim në Aleancën e Atlantikut, apo edhe në BE, përkundër dëshirës së fshehur, por sërish të parealizuar të zërave anonimë
* Chris Brent është artisti amerikan që merr pjesë me numrat e tij të shpejtësisë në një televizion kombëtar shqiptar dhe që këtë verë dha shfaqje në disa sheshe kryesore të disa qyteteve nëpër Shqipëri. I kërkojmë falje Chris Brent që nuk i kemi marrë leje ti përdorim emrin.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn